Diari Oficial de la Generalitat Valenciana


Sumari del DOGV 5392, del 21-11-2006 (2006/13748)

Informació pública de l'acord en relació a les bases generals de selecció del personal al servici de les entitats locals de la Comunitat Valenciana, aprovades per la Resolució de 14 de novembre de 2005, del director general d'Administració Local de la Conselleria de Justícia, Interior i Administracions Públiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13375


Data del document
:   06-11-2006

Organisme emissor
:   Ajuntament d'Albaida

Tipus de document
:   Acord

Descriptors 

:   * Albaida
    * concurs administratiu
    * administració local
    * procediment administratiu

Informació pública de l'acord en relació a les bases generals de selecció del personal al servici de les entitats locals de la Comunitat Valenciana, aprovades per la Resolució de 14 de novembre de 2005, del director general d'Administració Local de la Conselleria de Justícia, Interior i Administracions Públiques. [2006/F13413]  
La Junta de Govern Local d'este ajuntament, en la sessió ordinària que va tindre lloc el dia 31 d'octubre de 2006, en virtut de les delegacions conferides per l'Alcaldia i fent ús de les atribucions que l'article 21.1.g) de la Llei 7/1985, de 2 d'abril, Reguladora de les Bases del Règim Local, atribueix a l'alcalde, va adoptar, entre d'altres, l'acord, la part dispositiva del qual es transcriu, literalment, tot seguit:   
«Primer. Assumir com a pròpies i de forma íntegra el text de bases generals de selecció del personal al servici de les entitats locals de la Comunitat Valenciana aprovades per la Resolució de 14 de novembre de 2005, del director general d'Administració Local de la Conselleria de Justícia, Interior i Administracions Públiques, i publicades en Diari Oficial de la Generalitat Valenciana núm. 5.155, de data 15 de desembre de 2005, i la correcció publicada en el Diari Oficial de la Generalitat Valenciana núm. 5.223, de data 21 de març de 2006, així com en el Butlletí Oficial de la Província de València núm. 114, de 15 de maig de 2006, i la correcció d'errades publicada en el Butlletí Oficial de la Província de València núm. 237, de 5 d'octubre de 2006. Les dites bases generals es transcriuen com a annex al present acord i tenen en compte i incorporada la correcció d'errades posterior que afectava la base sisena, apartat corresponent a la proposta de nomenament de representants per part de les organitzacions sindicals.  
Segon. Publicar el present acord en el Diari Oficial de la Generalitat Valenciana i en el Butlletí Oficial de la Província de València, per a general coneixement.   
Tercer. Les bases assumides de forma íntegra estaran a disposició de les persones interessades en les dependències municipals i es facilitarà una còpia, a sol·licitud de les persones interessades, tant de les bases generals assumides com de les específiques que s'aproven per a cada convocatòria.»  
La qual cosa es fa pública per a general coneixement, tot significant que contra l'acord de la Junta de Govern Local de 31 d'octubre de 2006, que d'acord amb allò establert en l'article 109.c) de la Llei 30/1992, de 26 de novembre del Règim Jurídic de les Administracions Públiques i Procediment Administratiu Comú (modificada per la Llei 4/1999, de 13 de gener), finalitza la via administrativa, es podrà interposar potestativament recurs de reposició, en el termini d'un mes comptador des de la publicació en el Diari Oficial de la Generalitat Valenciana o Butlletí Oficial de la Província de València, davant el mateix òrgan que ha adoptat l'acord o bé directament interposar recurs contenciós administratiu, en el termini de dos mesos i en els supòsits prevists en la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici d'exercir qualsevol altre que crega convenient.  
Albaida, 6 de novembre de 2006.. L'alcalde president: Juan José Beneyto Galbis.